
Anticapitalisme 


Defensa i l’ajuntament de Barcelona especulen 


El Ministeri de Defensa amenaça amb 
desallotjar els immigrants que ocupen les 
casernes militars de Sant Andreu a Barcelona 
si no marxen el proper 8 de novembre 


Sant Andreu/Barcelona- Dilluns 28 d'oc¬ 
tubre, la Gerència d'Infraestructura i Equipa¬ 
ment de la Secretaria d'Estat per la Defensa 
va notificar als ocupants de les casernes mil¬ 
itars de Sant Andreu que tenen un termini 
de 10 dies per abandonar-les o seran desal¬ 
lotjats per la força pública. L'Associació de 
Veïns de Sant Andreu i altres entitats proven 
d'evitar que més de 100 immigrants africans 
i de l'est es quedin sense sostre. 

Les antigues casernes militars d'artilleria i 
mestrança de Sant Andreu, una a cada vor¬ 
era del passeig Torras i Bages, recorden fu¬ 
gaçment les construccions colonials amb 
pòrtic columnat a l'entrada. A l'interior, els 
amplis passadissos i les estances sense fi¬ 
nestres evidencien l'abandonament que han 
suportat els edificis durant més de 7 anys. La 
precarietat i la tristor es masteguen a l'ambi¬ 
ent i a les cares dels habitants, famílies im 
migrants de Geòrgia, Rússia, Romani, Croa¬ 
da i el Marroc que no tenen sostre ni papers. 
Fa pocs dies que Defensa els va notificar que 
havien de marxar i, en sentir la notícia, un 
georgià va voler tallar-se les venes. Per sort, 
ara resta fora de perill. Dues romaneses 
expliquen que han vingut a l'Estat espanyol a 


treballar i estudiar, però en vista de les pos¬ 
sibilitats d'acollida i futur que han trobat se'n 
tornaran. Un dels 5 russos que viu a la ma¬ 
teixa habitació afirma que marxaran sense 
fer soroll. Sense documentació ni recolza¬ 
ment efectiu, no tenen altra opció. 

‘Un problema electoral’ 

Al local de 1' Associació de Veïns de Sant 
Andreu, la mestra d'una escola de la zona 
ensenya castellà a un dels georgians. Un 
membre de l'associació explica que és un 
tema "molt complex. Una part del veïnat no 
ho acepta, i és una patata calenta per als 
partits de cara a les eleccions. La Generalitat 
està més que assabentada, però no vol inter- 
venir-hi per no mullar-se. Ahir vam fer una 
reunió amb els partits polítics, i els únics que 
van assistir van ser Iniciativa per Catalunya, 
Esquerra Unida i Alternativa i el PP. El 3er 
tinent d'alcalde d'Esquerra Republicana, 
Jordi Portabella, ha visitat les casernes i es va 
comprometre a fer gestions. Encara l'es¬ 
perem”. També tenen previst reunir-se amb 
Julia García Valdecasas, delegada del Govern 
i responsable màxima dels afers d'immi¬ 
gració a Catalunya. L'associació ha provat de 
fer un cop de mà als ocupants portant-los 

Càrrega en el bateig dels agents a Mataró 

Esbroncades de benvinguda 
als mossos d esquadra a 
Mataró i Mollet del Vallès 


mantes, matalassos, parlant amb l'adminis¬ 
tració. " Aquí som tots solidaris, respectuo¬ 
sos amb els drets humans, però només uns 
pocs han fet alguna cosa, i precisament és la 
gent més humil." Ara, la Federació d'Associa¬ 
cions de Veïns vol comprovar si el desallot¬ 
jament té base jurídica. Un advocat de la 
FAVB estudia l'acta de requeriment que va 
donar Defensa als ocupants i que justifica el 
desallotjament emparant-se en les facultats 
que confereix a l'Administració l'article 8 de 
la llei de Patrimoni de l'Estat, conforme al 
Decret 1022/1964 del 15 d'abril. Entitats com 
la Xarxa Les Dones Conten, convocant de la 
Vaga Mundial de Dones, també donen su¬ 
port a les famílies que ocupen les casernes. 
Plans urbanístics 

El novembre de 2001, el Ministeri de De¬ 
fensa negociava la venda dels 50.000 rrtque 
ocupa la caserna d'artilleria pel preu de 
13.222.000 euros per construir equipaments. 
Els 45.000 rhde la caserna de la mestrança 
es destinaran a les construccions que inte¬ 
gren el Pla Urbanístic Sant Andreu-Sagrera i 
els gestionarà un consorci compost per la 
Generalitat, l'Ajuntament i Renfe. 

Kalegorria 4/11/02 


Mataró/ M\resme.- El dissabte al matí, 
Artur Mas, Xavier Pomés i la plana 
major de la Conselleria d’Interior de 
la Generalitat, acompanyats de diver¬ 
sos caps del Ministeri de l’Interior i 
de la Guàrdia Civil, i amb la presència 
de diversos alcaldes de la comarca, 
van participar de la inauguració de la 
comissaria dels mossos d’esquadra a 
Mataró. Eren tants que hi havia cops 
de colze per aconseguir sortir a la fo¬ 
to, alguns alcaldes en van quedar fo¬ 
ra. Però a banda dels polítics, poca 
gent més ho va celebrar. Ans el con¬ 
trari, una cinquantena de persones 
van sortir en cercavila de protesta 
des del centre de Mataró fins al punt 
on es feia la inauguració de l’edifici, 
però com era previsible, el desplega¬ 
ment dels mossos es va fer amb tota 
la pompa del moment, i per tant, 
també es van inaugurar els antiaval- 
ots. Un cordó va aturar durant dues 
hores la concentració, i cap al migdia 
varen carregar amb les porres contra 
la gent que marxava. L’acte havia es¬ 
tat convocat per Maulets, l’Ateneu 
Llibertari Mateu Morral i el col·lectiu 
Dret a Sostre de la capital del Ma¬ 


resme. Paral·lelament, a Argentona, 
l’assemblea de joves va organitzar 
una paròdia teatral en què varen cel¬ 
ebrar el comiat de la Guàrdia Civil de 
la població, un acte que podríem 
definir amb el lema: “Que se’n vagin i 
no tomin més”. 

Molleí/Vallès Oriental- L’endemà a 
Mollet es va repetir la parafernàlia 
oficial de la inauguració d’una altra 
comissaria dels mossos. Aquell dia, 
però, no hi va haver antiavalots, ja 
que els que protestaven eren possi¬ 
bles votants, pares i mares de família 
respectades pel poder establert. 
Literalment, un representant dels 
pares i mares de l’escola que és a 
costat de la nova comissaria va de¬ 
clarar: “No volem que els enemics 
dels mossos es converteixin en ene¬ 
mics dels nostres fills”, en una clara 
al·lusió a les possibles conseqüències 
d’un atac contra la comissaria. El con¬ 
seller Pomés va declarar que estava 
frustrat per no haver pogut con¬ 
vèncer tota la població dels bens que 
comporta la instal·lació de la nova 
comissaria dels mossos al municipi. 

Contra-1 nfos 5/11/02 


Et pots subscriure al Contra!nfos electrònic 
enviant-nos un mail a zitzania@sindominio.net 
o entrant a la web: www.sindominio.net/zitzania 
També hi trobaràs el Contra-lnfos en format original 
.El rebràs tots els dimarts al vespre.- 


EuroAction Hub Project 

Què passa 
amb Florència? 

Barcelona.- “Comença el Fòrum Social Europeu a 
Florència. Comencen també a funcionar espais que, dins 
o fora del Fòrum, donen color a la trobada: Euroaction 
Hub Project (a la facultat ocupada de Filosofia), NoWork 
NoShop (xarxa dels Desobedientes), la Plaça Temàtica 
(Moviment Antagonista Toscà), accions de la xarxa anar¬ 
quista, el Fòrum de Via Campesina i altres. Serà, doncs, 
un moment important de convergència pel moviment 
global, encara que per a molts és només un circ, espe¬ 
cialment després de Porto Alegre. Els dubtes es donen 
també entre els participants, com ho formulen, per 
exemple, els Desobedientes en un comunicat recent: '... 
hem intentat travessar aquesta “trampa” per als movi¬ 
ments radicals que és el Fòrum, i hem estat sotmesos a 
una sèrie infinita d’operacions polítiques desenvolu¬ 
pades tant pel govern italià (criminalització i legitimació 
de la restricció dels drets civils, el terrorisme) com per 
l’esquerra socialdemòcrada (no-violència ideològica i 
funcional a les posicions de falsa oposició, espectacu- 
larització de l’esdeveniment sense conflictes....' A 
Florència es dóna, doncs, un còctel explosiu: entre l'a¬ 
genda antineoliberal que l'ha impulsat i l'agenda anti- 
capitalista que aporta la vitalitat del 'moviment de 
moviments', entre les dinàmiques endogàmiques de la 
realitat italiana i la dimensió europea de la trobada 
(només de Barcelona viatgen 10 autobusos...), entre 
retòriques autoreferencials i la recerca de noves eines 
de comunicació, entre gairebé 600 tallers o conferèn¬ 
cies i les accions a les fronteres, als supermercats, a la 
presó o a una base militar dels Eua. Des d'alguns grups 
de Barcelona s'ha participat en la creació del Hub, espai- 
connector entre diferents espais que, a partir de l'ocu¬ 
pació activa de la facultat de filosofia -fins al punt que 
els estudiants reclamen crèdits pels coneixements 
adquirits durant l'acció-, es planteja reflexionar i actuar 
sobre temes com la contrainformació, les formes d'or¬ 
ganització, la contaminació entre identitats, el cultural 
jamming, el coctail block, el sabotatge publicitari, la 
cartografia del poder a l’europa del capital, les exper¬ 
iències de lluita contra l'europa fortalesa... En fi, que 
Florència comença ja, amb una gran riquesa de con¬ 
tinguts i un balanç polític que encara està per veure.” 

Des de Barcelona 4/11/02 












Protesta al ple de l’ajuntament 

50 policies amb un gran desplegament 
desallotgen un habitatge a Cornellà 


Cornellà/Baix Llobregat - El passat 30 d’oc¬ 
tubre, 8 furgonetes d’antiavalots van desal¬ 
lotjar un habitatge okupat anomenat El 
Pisito que es trobava al carrer Joan Maragall 
de la població del Baix Llobregat. Estava 
okupat des del passat 3 d’agost, i durant l’ac¬ 
tuació policial una vintena de persones es 
van concentrar davant del cordó d’antiaval¬ 
ots, amb crits, xiulets i cops de cassola. Tot 
seguit, varen fer un cercavila que va passar 
per l’Ajuntament i va finalitzar als jutjats. 
L’endemà, dia 31, una concentració a la plaça 
de l’Ajuntament va denunciar els fets, així 
com també la repressió viscuda durant la 
setmana anterior durant les jornades en 
record de Jorge Bolancel, amb intimidacions, 
enregistraments amb camera de vídeo i per¬ 


secucions de “secretes”. Tanmateix, durant 
l’acte de dijous, que era a les portes del con¬ 
sistori, a l’hora que se celebrava el ple munic¬ 
ipal mensual, va servir per posar sobre la taula 
la hipocresia de l’Ajuntament, que en les 
últimes setmanes ha ordenat arrencar els 
cartells reivindicatius que es pengen als car¬ 
rers de la població, fins i tot, encara que això 
es faci als plafons explícitament col·locats 
per aquesta finalitat. Fins i tot l’alcalde 
Montilla, tot i que va intentar evitar la con¬ 
centració va ser esbroncat de forma sorol- 
losísima a les escales del consistori. 

Una setmana després del desallotjament, els 
propietaris segueixen fent guàrdia i ame¬ 
naçant als i les antigues okupants. 

Contra-lnfos 5/11/02 


Cercavila pel dia 8 al vespre 

Amenaça de desallotjament 
als Blokes del Centre-Maskef 

Barcelona - La casa okupada els Blokes del Centre-Maskef té ordre de desallotjament pel 
proper dilluns 11 de novembre a les 9.30 h. Els Blokes és un edifici situat al carrer Sant Pere 
del Mig amb un petit local social situat als baixos anomenat Maskef, porta 6 anys okupat 
i el propietari de l’edifici és l’Ajuntament de Barcelona. Per tal de fer front al desallotja¬ 
ment, els i les okupants han organitzat les activitats següents: 

-Divendres 8 de novembre, a les 18 h: cercavila reivindik-aktiu. 

-Dissabte 9 de novembre, a les 13 h: menjar i tarda ludicofestiva Blokes-Metges. 
-Diumenge 10 de novembre, a les 17 h: Cinema en pantalla gran al Maskef. 

-Dilluns 11, a les 9 h del matí: Concentració davant de la casa per aturar el desallotjament. 

Contra-lnfos 5/11/02 

Compte corrent de suport València: 

2090-2844-27-00004Ó0074 

(Caja de Ahorros del Mediterràneo) 


Independentisme 


CoRRELLENGUA 2002 

Finalitza la marxa per la 
cultura i la llengua amb un 
acte multitudinari a Perpinyà 

Perpinyà/El Rosselló - Per tercer any consecutiu el Correllengua torna a cloure el seu recor¬ 
regut pels Paisos Catalans a la Catalunya Nord després d’haver passat per totes les comar¬ 
ques del Principat, de la Franja, per la majoria de comarques del País Valencià i per primer 
cop per l’illa de Menorca. El proper 9 de novembre a les 4 de la tarda, començarà la mani¬ 
festació a Perpinyà que duu per lema Català llengua d’Europa, Esborrem el tractat dels 
Pirineus, que acabarà al Castellet amb diversos parlaments. Després a les 8 del vespre hi 
haurà un concert amb Pasqual Comelade i Gerard Jacquet, l’Eléctrica Dharma i Mesclat. 

Si esteu interesats en anar en autocar, cal que truqueu al 93.415.90.02. o bé enviar un mail a 
<cal@cal-llengua.org> Contra-lnfos 5/11/02 


A NTICAPITAUSME 


MaNI-FESTA-ACCIÓ A GRANOLLERS CONTRA LA RONDA NORD 

250 veïns i veïnes de Granollers tallen la 
Ronda Sud de la ciutat durant l’operació sortida 

Els organitzadors estan molt satisfets per l’afluència de gent. 


Lluites contra el Patriarcat 


Comunicat a l’opinió pública 


Judici per [agressió a dues lesbianes 


Granollers/Vallès Oriental.- El passat dijous 
dia 31, la Plataforma Cívica Ronda Nord, NO, 
havia convocat una mani-festa-acció a les 
20h junt amb l’AAW tres Torres per denun¬ 
ciar el projecte de la Generalitat de con¬ 
struir aquesta nova ronda a l ciutat. Els con- 
vocants volien manifestar, a banda de les 
més de 2000 signatures recollides, la pre¬ 
ocupació per la destrucció de l’entorn natu¬ 
ral de la ciutat degut a la construcció de 
grans infraestructures, en comptes de donar 
solucions concretes a problemes concrets 
dins d’una visió global del territori i la 
mobilitat. Així, es va voler aprofitar la con¬ 
vocatòria anual de la castanyada per fer 


Amsterdam/ Hdlanda.- El 5 de novembre es 
va presentar al tribunal d’apel·lació de la 
Cort Suprema holandesa un recurs contra la 
nova ordre d’empresonament de Juanra. Una 
de les raons que es va al·legar per decretar 
de nou el seu tancament a la presó, va ser 
que la fiança havia estat recaptada des de 


aquesta mani-festa-acció. Es van aplegar 
unes 250 persones que van recórrer la ciutat, 
van tallar la Ronda Sud durant més d’un 
hora, aprofitant l’operació sortida per sonar 
resò a les seves reivindicacions. Després de 
la manifestació es va poder gaudir d’unes 
bones castanyes i vi. Aquesta setmana, la 
Plataforma es planteja presentar les signa¬ 
tures a l’ajuntament de la ciutat i exigir un 
posicionament d’aquest davant de la con¬ 
strucció de la Ronda Nord. 

Per més informació 

sobre aquesta campanya 

http://www.rondanordno.org 

Contra-lnfos 5/11/02 


l’Estat espanyol. Davant d’això, 116 persones 
d’Holanda han reunit en les últimes set¬ 
manes 42.000 euros per donar suport a 
Juanra i avalar una nova fiança per acon¬ 
seguir de nou la llibertat. De moment, són a 
l’espera de la resolució del tribunal. 

Contra-lnfos 5/11/02 


Barcelona.- “El proper 26 de novembre tindrà 
lloc, al jutjat del penal 13 de Barcelona, el 
judici per l’agressió a dues lesbianes, succeïda 
el 15 de juny de l’any passat a dos quarts 
d’onze de la nit a la plaça Nova de Barcelona. 
Els fets van ser els següents: 

Dues dones que caminaven pel carrer es van 
creuar amb un grup d’individus que les van 
increpar amb insults de marcat caràcter ho- 
mòfob. Acte seguit, una d’elles va ser colpe¬ 
jada de forma contundent amb una ampolla 
de vidre al cap a escassos centímetres de la 
nuca, la qual cosa li va produir una immedi¬ 
ata pèrdua de consciència. 

L’agredida va ser ingressada a l’Hospital del 
Mar, on (i van diagnosticar traumatisme cra- 
neoencefàlic amb pèrdua de memòria i lesió 
auditiva. L’agressor va ser identificat i posat 
a disposició judicial. 

El fiscal i l’acusació particular sol·licitaran 
que s’apliqui l’agreujant d’homofòbia al 
delicte d’agressió. Ens preocupa que aquests 
fets segueixin succeint. Tot i que alguns 
drets de lesbianes, gais i transsexuals estan 
formalment reconeguts, en termes reals 
persisteix el rebuig i la discriminació en gran 


Sevilla- El dijous 28 d’octubre, l’instructor 
dels cinc estudiants expedientats a la uni¬ 
versitat de Sevilla ha proposat una sanció 
per a ells. Una sanció que consisteix en l’ex¬ 
pulsió perpètua de la universitat. Ara , el 
rector, D. Miguel Florencio, ha de pendre 
una decisió. Una decisió que, tenint en 
compte la seva actitud en els últims mesos, 
és evident que serà seguir les recomana¬ 
cions de l’instructor. Des dels fets del passat 
8 de febrer, en què els estudiants van entrar 
a la Junta de Govern per paralitzar la LOU, 


part de la societat. És necessari que aquests 
comportaments homòfobs desapareixin, 
perquè el col·lectiu homosexual sigui accep¬ 
tat, la seva identitat sigui respectada i arri¬ 
bem a ser percebuts dins de la nostra soci¬ 
etat com a membres de ple dret. 

Que aquesta transformació s’operi d’una 
forma efectiva depèn en gran part de la fei¬ 
na dels mitjans de comunicació. La difusió i 
denúncia dels casos d’agressions i d’altres 
comportaments homòfobs, així com la pro¬ 
moció d’espais seriosos de debat, contri- 
buirian en gran mesura a la desaparició d’a¬ 
questes actituds. Per això, en fem difusió, 
per generar debat com a forma de neutral¬ 
itzar l’oblit de l’homofòbia que perdura rere 
la pantalla que es projecta, d’una societat 
avançada i tolerant. 

Hem convocat una festa contra l’homofò- 
bia/lesbofòbia el 16 de novembre a les 10 
del vespre al Cso Les Naus (c/Alegre de dalt 
88), i una concentració a les portes dels jut¬ 
jats de Lluís Companys de Barcelona, el 
proper 26 de novembre a les 9 del matí.” 

Les agredides + 
Grup de Suport 5/10/02 


ara, 8 mesos després, hi ha una proposta de 
sanció, en un procés en què s’han coartat 
totes les posibilitats de defensa democràti¬ 
ca dels estudiants, ja que al demòcrata de D. 
Miguel Florencio no li importa que la llei 
que s’aplica ara a la universitat dati de 1954. 
Ells cinc i 24 estudiants més, estan pendents 
de judici per aquells mateixos fets. No va 
haver-hi prou amb els més de 2 dies que van 
passar al calabós 15 estudiants, sinó que la 
petició fiscal per a ells és de 6 anys de presó. 

Contra-lnfos 29/10/02 



Des d’Holanda es recapten 42.000 euros 

Recurs contra l'empresonament de Juanra 


Estudiantil 


Prou de repressió als estudiants 
de la Universitat de Sevilla 

Demanen l’expulsió definitiva dels estudiants que van participar en 
l'ocupació a la universitat per reclamar la no aplicació de la LOU. 

















Laboral 


Lluites d’Arreu 


Denuncien l’actitud dImma Mayol coma Presidenta del Patronat de Parcs i Jardins 


M OBILTTZACIONS E N CONTRA DE LA LGA 


Mobilització dels treballadors de Parcs i 
Jardins a la festa de la tardor de Barcelona 


Barcelona.- Treballadors i treballadores de 
l’Institut Municipal de Parcs i Jardins es van 
manifestar el diumenge 27 d’octubre al parc 
de l’Espanya Industrial on l’Ajuntament cele¬ 
brava la Festa de la Tardor. Es van repartir 
octavetes i fulls informatius entre els ciu¬ 
tadans i ciutadanes on es denunciava el per¬ 
ill de deteriorament del parc per manca de 
personal per mantenir-lo i per la dinàmica 
privatitzadora dels espais verds de la ciutat 
per part de l’Ajuntament. 

Això és una part del text que es va repartir 
durant tot el matí: «Als ciutadans i ciuta¬ 
danes de Barcelona: els treballadors de 
Parcs i Jardins us informem, denunciant al 
mateix temps, la greu situació per la qual 
està passant la conservació i el manteni¬ 
ment de les zones verdes públiques de la 
ciutat. Actualment el manteniment de les 
1.230 hectàrees de zona verda urbana es 
realitza amb el mateix nombre de trebal¬ 
ladors i treballadores que l'any 1999 es ded¬ 
icaven a la conservació de 1.080 hectàrees, 


provocant un efecte directe de reducció de 
la plantilla real. El necessari increment de 
les zones verdes urbanes i la necessària con¬ 
servació de qualitat que aquestes requereix¬ 
en contrasta amb la política de destrucció 
de llocs de treball i retallada de recursos, 
que impedeixen efectuar un manteniment 
adequat i sostenible. L’Ajuntament i la direc¬ 
ció de Parcs i Jardins es negen a contractar 
les 125 persones fixes, que els treballadors i 
treballadores venim reclamant per cobrir les 
necessitats més urgents de les zones verdes 
i els seus serveis auxiliars, avui agreujades 
per la no renovació del contracte de 70 tre¬ 
balladors eventuals. Els jardiners i jardineres 
vam considerar que aquesta política és una 
greu negligència en la gestió i conservació 
del Verd Públic Urbà, “negligència premedi¬ 
tada’’ per l’Ajuntament per continuar amb 
l’actual procés de privatització en benefici 
del sector privat.» 

Comitè d’Empresa de Parcs i Jardins 
+Contra-lnfos 29/10/02 


Es desconvoca abans de començar 
la vaga del Mercat del Peix 

Barcelona - CCOO i CGT havien convocat per la setmana passada una vaga al Mercat del 
Peix de Mercabarna, mercat que proporciona el 80% del peix que es distribueix des de les 
2.000 peixateries de Catalunya, la majoria de Barcelona. La vaga era la resposta evident a 
l’acomiadament d’un delegat de CGT justificat sota l’acusació d’haver robat 140 euros a 
l’empresa Consignaciones Mediterrànea, SL. En un manifest les treballadores del mercat 
del peix diuen: “no podem permetre que algú en qui hem confiat perquè negociï en el 
nostre nom sigui per aquest motiu objecte d’amenaces, càstics o represió, i molt menys 
d’acomiadament.” La vaga, que havia de començar a les 23 h de dilluns, es va desconvocar 
després d’un acord entre sindicats i empresa amb el resultat de la readmissió del trebal¬ 
lador acomiadat, a qui no s’ha recol·locat al seu anterior lloc de treball. 

Conclou la jornada de mobilitzacions en 
contra de l’A lca, amb un fort qüestionament 
per part de les organitzacions socials del 
continent i amb disturbis als carrers 


Quito/Equador- Marxes multitu¬ 
dinàries liderades per la «Confedera- 
ción Nacional del Seguro Campesi- 
no» (CONFEUNASSC) i la «Confe- 
deración de Nacionalidades Indíge- 
nas del Ecuador» (CONATE), a les 
quals es van sumar centenars d'estu¬ 
diants i població en general, van 
recórrer els carrers de Quito per 
mostrar la seva repulsa a l’ALCA 
(Asociación de Libre Comercio de 
Amèrica). Les protestes es van esten¬ 
dre a d’altres ciutats del país com 
Machala, província bananera, o 
Cuenca, la tercera ciutat més impor¬ 
tant, on unes 15.000 persones més 
sortien al carrer per protestar per 
aquest acord de comerç, que encara 
està pendent, entre totes les nacions 
d'Amèrica, ja que no solament serà 
una liberalització del mercantil sinó 
que es privatitzaran serveis, progra¬ 
mes socials i utilitats públiques com 


l’aigua, l’electricitat o les telecomu¬ 
nicacions. En un acte històric i sense 
precedents, els moviments socials 
del país van ingressar a la «Reunión 
de los Ministros del Continente» per 
refusar FALCA. Els diferents presi¬ 
dents de les organitzacions campe¬ 
roles van informar que l’ALCA s'ha 
tractat de manera clandestina, sense 
cap participació per part de la socie¬ 
tat civil, per la qual cosa s’exigia que 
se suspenguessin les negociacions de 
la reunió dels ministres del conti¬ 
nent, i es portés a terme una consul¬ 
ta popular de caràcter continental, 
perquè siguin els pobles els qui deci¬ 
deixin el seu futur. El president del 
parlament de l’Amèrica Llatina va 
donar a conèixer que no es té en 
compte el criteri dels parlaments, a 
pesar de ser el primer poder de l’es¬ 
tat. Amb gran indignació, els campe¬ 
rols i indígenes van cridar l’atenció 


La construcció de la Central 
Ralco a Chile avança ràpidament 

Alto Biobio/Chile.- Només un any li queda a la multinacional espanyola ENDE¬ 
SA per resoldre el problema amb les set famílies «pehuenches» a qui els inun¬ 
daran els terrenys on viuen, per la construcció de la central hidroelèctrica de 
Ralco, a l'Alto Biobio. ENDESA confia en la feina que executen el grup de 
périts taxadors que la llei anomena «Comisión de Hombres Buenos», que 
intentarà taxar, abans d’un mes, l’àrea afectada ja que les famílies que encara 
resisteixen els ho van impedir aquesta setmana. S’estima que el valor que 
fixarà aquesta comissió serà considerablement menor a l’ofert actualment 
per ENDESA als «pehuenches». Cal recordar que l’octubre de l’any passat les 
germanes Quintreman (una de les famílies en resistència) van rebre 10 milions 
de pesos i van signar un document notarial segons el qual, si marxaven, 
rebrien prop de 200 milions de pesos. Contra-lnfos 5/11/02 


del ministre de relacions exteriors 
de l’Equador Dr. Heins Moller, per la 
gran repressió que pateixen. Dos 
delegats de sectors ciutadans dels 
EUA van procedir, en anglès, a recri¬ 
minar a Bob Zoellick, ministre nord- 
americà, per ocultar la resistència 
nord-americana al lliure comerç, i 
pel gran mal que pretenen fer a 
l'Amèrica Llatina, ressaltant els 
resultats nefastos del Tractat de 
Lliure Comerç de l’Amèrica del 
Nord (TLCAN). Al final de l’acte, els 
indígenes i camperols/es van proce¬ 
dir a entregar la carta més gran del 
món, plena d’inquietuds i diferents 
propostes del pobles, les dimen¬ 
sions de la carta eren de 4 m d’am 
plada per 200 m de llargada. També 
els van entregar una declaración 
civil de les Amèriques abans de reti- 
rar-se de la sala d'actes. 

Al carrer van haver-hi intensos 
enfrontaments entre les forces 


públiques i les organitzacions indí¬ 
genes, camperoles i socials, que par¬ 
ticipaven a la trobada continental 
Una altra Amèrica és possible. Els 
manifestants, que omplien els 
carrers de la capital, van arribar a 
trencar en diferents ocasions els 
cordons policials desplegats pels 
carrers. La policia va respondre amb 
gasos lacrimògens i fortes càrregues 
per intentar dissoldre les protestes. 
Els distrubis van durar hores, amb 
còctels molotov volant, cotxes 
creuats, carreres... 

Paral·lelament a aquestes protestes, 
a d’altres ciutats del món han tingut 
lloc actes en contra de l’ALCA. A 
Mont-real (Quebec) unes 10.000 
persones van sortir al carrer; a San 
Francisco un grup d’activistes va 
ocupar l’entrada de la seu mundial 
de la corporació Bechtel (una de les 
companyies d’enginyeria més gran 
del món dedicada a la construcció 


de sistemes d’aigua, ponts i plantes 
nuclears amb pràctiques que afavo¬ 
reixen els guanys, sobre la salut i 
benestar de milions de persones) 
mentre centenars de persones els 
recolzaven a fora amb música i crits 
de solidaritat. Es va aixecar també a 
l’altre costat del carrer una pancarta 
amb la demanda que Bechtel aban¬ 
doni el judici contra el govern de 
Bolívia pels esdeveniments succeïts 
arran de la “guerra del agua” el 
febrer del 2000 a Cochabamba. A 
Barcelona, durant la manifestació 
contra la guerra a Iraq, un grup de 
gent ironitzaven disfressats sobre 
les armes de destrucció massiva i les 
de distracció massiva (televisions 
que es van acabar rebentant al final 
de l’acte), tot contextualitzat per 
una pancarta que deia: ALCArajo 
con la Guerra Permanente Libre- 
Comercio = Terrorismo. 

Contra-lnfos 5/11/02 



16 de novembre: Manifestació 17h plaça Universitat 
ALLIBERAMENT 4 JOVES EMPRESONATS A VALÈNCIA 


> > > L a set m ana ran eteorològica 


Dimecresó 

Dijous 7 

Divendres 8 

Dissabte 9 

Diumenge 10 

Dilluns 11 

Dimarts 12 

Setmana en general assoleïda, amb bastants núvols el dimecres a la tarda i vents forts 
dijous. Les temperatures entre els 14 graus al matí i els 18 graus al mlgdla-tarda. 










































